
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1962 

4 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της υπ’ αριθμ. 92981/Γ7/15.9.2005 υπουρ¬ 
γικής απόφασης «Καθορισμός ως προσόντος δι¬ 
ορισμού ισότιμου πτυχίου οματαγούς Ιδρύματος 
της αλλοδαπής, το οποίο παρέχει δικαίωμα στον 
κάτοχο του να διδάξει στη δευτεροβάθμια εκπαί¬ 


δευση μαθήματα της ειδικότητάς του. 1 

Ανάθεση αρμοδιοτήτων στους Υφυπουργούς Υγεί¬ 
ας και Κοινωνικής Αλληλεγγύης Γεώργιο Παπα- 

γεωργίου και Γεώργιο Κωνσταντόπουλο. 2 

Μεταβίβαση αρμοδιοτήτων και του δικαιώματος υπο¬ 
γραφής εγγράφων «Με εντολή Υπουργού» στους 
Γ ενικούς Γ ραμματείς του Υπουργείου Υγείας και 

Κοινωνικής Αλληλεγγύης. 3 

Έγκριση συμβάσεων μίσθωσης έργου για τα Κέντρα 

Εξυπηρέτησης Πολιτών. 4 

Συγκρότηση της Επιτροπής του άρθρου 8 του ν. 
3463/2006 (Δ.Κ.Κ.) Για την Ονομασία και Μετονο- 
μασία Οικισμών, Συνοικιών, Οδών και Πλατειών.... 5 
Μετονομασία της Τοπικής Υπηρεσίας - Γ ραφείο Ερ¬ 
γασίας Αμαλιάδας σε Τοπική Υπηρεσία - Κέντρο 
Προώθησης Απασχόλησης Αμαλιάδας. 6 


ΑΠΟΦΑΣΕΙ Σ 

Αριθμ. 108017/Δ2 

Συμπλήρωση της υπ’ αριθμ. 92981/Γ7/15.9.2005 υπουρ¬ 
γικής απόφασης «Καθορισμός ως προσόντος διορι¬ 
σμού ισότιμου πτυχίου οματαγούς Ιδρύματος της 
αλλοδαπής, το οποίο παρέχει δικαίωμα στον κάτο¬ 
χο του να διδάξει στη δευτεροβάθμια εκπαίδευση 
μαθήματα της ειδικότητάς του». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις : 

1. Την παράγραφο 8 περ. ιστ και την παρ. 9 του άρθρου 
14 του ν. 1566/1985 «Δομή και λειτουργία της πρωτο¬ 
βάθμιας και δευτεροβάθμιας εκπαίδευσης και άλλες 
διατάξεις» (ΦΕΚ 167/1985 τ.Α'). 

2. Την παρ. 7 του άρθρου 10 του ν. 2327/1995 (ΦΕΚ 
156 Α') 


3. Την παράγραφο 15 του άρθρου 8 του ν. 2817/2000 
«Εκπαίδευση των ατόμων με ειδικές εκπαιδευτικές και 
άλλες διατάξεις» (ΦΕΚ 78/2000 τ.Α') 

4. Την παρ. 1 περ. α και β του άρθρου 20 του ν. 
3475/2006 ( ΦΕΚ 146 Α') 

5. Την υπ’ αριθμ. 92981/Γ7/15.9.2005 (Φ.Ε.Κ. 262/ 
τ.Β'/1.3.2006) υπουργική απόφαση. 

6. Την υπ’ αριθμ. 32/2005 πράξη του Τμήματος Δευτε¬ 
ροβάθμιας Εκπαίδευσης του Παιδαγωγικού Ινστιτούτου, 
η οποία εγκρίθηκε με την υπ’ αριθμ. 30/2005 πράξη του 
Συντονιστικού Συμβουλίου, αποφασίζουμε: 

Συμπληρώνουμε την υπ’ αριθμ. 92981/Γ7/15.9.2005 
υπουργική απόφαση (ΦΕΚ τ. Β' 262/1.3.2006) ως εξής: 

«Συμπληρώνουμε στα ισότιμα πτυχία ομοταγών ιδρυ¬ 
μάτων της αλλοδαπής με μουσικές ειδικεύσεις, το πτυ¬ 
χίο ομοταγούς ιδρύματος της αλλοδαπής το οποίο έχει 
αναγνωριστεί ως ισότιμο προς τα απονεμόμενα πτυχία 
από τα ελληνικά Α.Ε.Ι, από το οποίο προκύπτει η μουσική 
ειδίκευση της Παιδαγωγικής της Εκπαίδευσης Μουσικής. 
Ο κάτοχος του ανωτέρω πτυχίου ομοταγούς ιδρύματος 
της αλλοδαπής, το οποίο έχει αναγνωριστεί ως ισότιμο 
προς τα απονεμόμενα πτυχία από τα ελληνικά Α.Ε.Ι, 
από το οποίο προκύπτει η ανωτέρω μουσική ειδίκευση 
δύναται να διδάξει μαθήματα της ειδικότητας του μόνο 
σε σχολεία της Γενικής Εκπαίδευσης (πρωτοβάθμια, 
δευτεροβάθμια). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2007 

Ο ΥΠΟΥΡΓΟΣ 

ΕΥΡΙΠΙΔΗΣ ΣΤΥΛΙΑΝΙΔΗΣ 
-♦- 

Αριθμ. Γ.Π.οικ.125549 (2) 

Ανάθεση αρμοδιοτήτων στους Υφυπουργούς Υγείας και 
Κοινωνικής Αλληλεγγύης Γ εώργιο Παπαγεωργίου και 
Γ εώργιο Κωνσταντόπουλο. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

Τις διατάξεις: 

1. Των άρθρων 81 και 83 παρ. 2 του Συντάγματος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τα άρθρα 41, 50, 54 και 90 του «Κώδικα Νομοθεσί¬ 
ας για την Κυβέρνηση και Κυβερνητικά Όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
98 Α'). 

3. Του π.δ/τος 95/2000 «Οργανισμός του Υπουργείου 
Υγείας και Πρόνοιας» (ΦΕΚ 76 Α'), όπως έχει τροποποι¬ 
ηθεί και ισχύει σήμερα. 

4. Του π.δ/τος 68/1987 «Σύσταση Γενικής Γραμματεί¬ 
ας Πρόνοιας» (ΦΕΚ 39 Α'), όπως τροποποιήθηκε με τις 
διατάξεις του π.δ/τος 49/1989 (ΦΕΚ 23 Α). 

5. Το άρθρο 10 του ν. 3370/2005 «Οργάνωση και λει¬ 
τουργία των υπηρεσιών δημόσιας υγείας και λοιπές 
διατάξεις» (ΦΕΚ 176 Α'). 

6. Του π.δ. 206/2007 «Διορισμός μελών της Κυβέρνησης 
και Υφυπουργών» (ΦΕΚ 232 Α'). 

7. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Ο Υπουργός Υγείας και Κοινωνικής Αλληλεγγύης 
προσδιορίζει την πολιτική του Υπουργείου, στο πλαίσιο 
των αποφάσεων του Υπουργικού Συμβουλίου και των 
λοιπών συλλογικών κυβερνητικών οργάνων, συντονίζει 
την εφαρμογή της πολιτικής αυτής και εποπτεύει την 
εφαρμογή της από τις υπηρεσίες του Υπουργείου. 

Αρθρο 2 

Ο Υπουργός Υγείας και Κοινωνικής Αλληλεγγύης έχει 
την αποκλειστική αρμοδιότητα της νομοθετικής πρω¬ 
τοβουλίας. 

Αρθρο 3 

Από τις αρμοδιότητες των Διευθύνσεων, που μεταβι¬ 
βάζονται στους Υφυπουργούς Γεώργιο Παπαγεωργίου 
και Γ εώργιο Κωνσταντόπουλο με τα άρθρα 4 και 5 της 
παρούσας απόφασης, εξαιρούνται τα αντικείμενα που 
αναφέρονται στα ακόλουθα θέματα: 

α. Ερωτήματα για την επιλογή Προϊσταμένων Γ ενικών 
Διευθύνσεων και όλα τα θέματα υπηρεσιακής κατάστα¬ 
σης αυτών. 

β. Ερωτήματα και αποφάσεις για την επιλογή, τοπο¬ 
θέτηση, μετακίνηση, απόσπαση, μετάθεση και μετάταξη 
των Προϊσταμένων Διευθύνσεων, Τμημάτων και Αυτοτε¬ 
λών Γ ραφείων, καθώς και όλων των λοιπών υπαλλήλων 
του υπουργείου. 

γ. Συγκρότηση υπηρεσιακών συμβουλίων, επιτροπών, 
ομάδων εργασίας και λοιπών συλλογικών οργάνων. 

δ. Κατανομή θέσεων προσωπικού κατά μονάδα. 

ε. Διορισμός διοικήσεων και εν γένει εποπτεία και 
έλεγχος των εποπτευόμενων φορέων, καθώς και τα 
θέματα στελέχωσης των φορέων αυτών. 

στ. Θέματα διαχείρισης εσόδων από κρατικά λα¬ 
χεία. 

ζ. Πρόταση έκδοσης Προεδρικών Διαταγμάτων ή της 
συνυπογραφής Προεδρικών Διαταγμάτων με άλλους 
Υπουργούς, Αναπληρωτές Υπουργούς και Υφυπουρ¬ 
γούς, 

η.Έκδοση κανονιστικών αποφάσεων και συνυπογρα- 
φής κανονιστικών αποφάσεων με άλλους Υπουργούς, 
Αναπληρωτές Υπουργούς ή Υφυπουργούς, 

θ.Έκδοση βασικών εγκυκλίων και οδηγιών, που αφο¬ 
ρούν θεσμικά ζητήματα και πολιτικές του υπουργείου, 
καθώς και θέματα υπηρεσιακών συμβουλίων. 


ι. Οι προγραμματικές αποφάσεις διαθέσεως των πι¬ 
στώσεων του προϋπολογισμού και των εκτάκτων επι¬ 
χορηγήσεων των ιδρυμάτων. 

ια. Οι προτάσεις για έγκριση, αναθεώρηση, συμπλή¬ 
ρωση ή τροποποίηση των Συλλογικών Αποφάσεων 
Έργων και Μελετών του Προγράμματος Δημοσίων 
Επενδύσεων, ως και οι προτάσεις για τη χρηματοδό¬ 
τηση αυτών. 

Άρθρο 4 

Στον Υφυπουργό Υγείας και Κοινωνικής Αλληλεγγύης 
Γ εώργιο Παπαγεωργίου αναθέτουμε την άσκηση αρμο¬ 
διοτήτων επί των θεμάτων: 

1. Των κατωτέρω Διευθύνσεων της Γ ενικής Διεύθυνσης 
Υγείας: 

α) Από τη Διεύθυνση Πρωτοβάθμιας Φροντίδας Υγείας 
(Υ3): 

ί) το Τμήμα Μονάδων Πρωτοβάθμιας Φροντίδας ιδι¬ 
ωτικού Τομέα (Υ3β) 

ϋ) το Τμήμα Κατάρτισης Προγραμμάτων (Υ3γ) 
β) Από τη Διεύθυνση Ανάπτυξης Μονάδων Υγείας 
(Υ4): 

ί) το Τμήμα Παροχής Άμεσης Βοήθειας (Υ4δ) 
μ) το Τμήμα Ιδιωτικών Κλινικών (Υ4ε) και 
ίϋ) των θεμάτων που αφορούν αποκλειστικά και μόνο 
τα πανεπιστημιακά νοσοκομεία του Ρίου Αχαΐας και 
Ιωαννίνων 

2. Των κατωτέρω Διευθύνσεων της Γ ενικής Διεύθυνσης 
Υπηρεσιών Υγείας: 

α) Τη Διεύθυνση Επαγγελμάτων Υγείας και Πρόνοιας 
(Υ7). 

β) Τη Διεύθυνση Υγειονομικής Περίθαλψης Ασφαλι¬ 
σμένων του Δημοσίου (Υ9). 

3. Των κατωτέρω Διευθύνσεων της Γενικής Διεύθυν¬ 
σης Δημόσιας Υγείας: 

α) Διεύθυνση Συντονισμού και Συνεργασίας με Περι¬ 
φερειακές και Νομαρχιακές Αυτοδιοικήσεις (ΔΎΓ 4) 
β) Διεύθυνση Στοματικής Υγείας (Δ.ΥΓ 5) 

4. Επίσης ανατίθενται σε περιόδους ειρήνης οι αρμο¬ 
διότητες της Διεύθυνσης Παλλαϊκής Άμυνας - Πολιτικής 
Σχεδίασης Εκτάκτου Ανάγκης (Π.ΑΜ-Π.Σ.Ε.Α.) 

(ΑΥ 3). 

Αρθρο 5 

Στον Υφυπουργό Υγείας και Κοινωνικής Αλληλεγγύ¬ 
ης Γ εώργιο Κωνσταντόπουλο αναθέτουμε την άσκηση 
αρμοδιοτήτων επί των θεμάτων: 

1. Των κατωτέρω Διευθύνσεων της Γ ενικής Διεύθυνσης 
Πρόνοιας: 

α) Τη Διεύθυνση Προστασίας Οικογένειας (Π1). 
β) Τη Διεύθυνση Κοινωνικής Αντίληψης και Αλληλεγ¬ 
γύης (Π2). 

γ) Το Τμήμα Προσωπικού Φορέων του Εθνικού Συστή¬ 
ματος Κοινωνικής Φροντίδας (Π4). 

2. Τ ων κατωτέρω Τ μημάτων της Γ ενικής Διεύθυνσης 
Δημόσιας Υγείας: 

α) Το Τμήμα Χάρτη Υγείας και Κοινωνικής Αλληλεγ¬ 
γύης (Δ.ΥΓ6) 

β) Το Τμήμα Εξαρτησιογόνων ουσιών (Δ.ΥΓ7) 

3. Από τη Διεύθυνση Ανάπτυξης Μονάδων Υγείας (Υ4) 
των θεμάτων που αφορούν τα πανεπιστημιακά νοσοκο¬ 
μεία, πλην του Ρίου Αχαΐας και Ιωαννίνων. 

4. Εποπτείας όλων των νομικών προσώπων, οργανι¬ 
σμών και ιδρυμάτων αρμοδιότητας των ανωτέρω Δι¬ 
ευθύνσεων. 

Άρθρο 6 

Στις κατά τα άρθρα 4 και 5 της παρούσας απόφασης 
αρμοδιότητες των Υφυπουργών, περιλαμβάνονται και οι 
αρμοδιότητες του κοινοβουλευτικού ελέγχου, της έκδο¬ 
σης και συνυπογραφής ατομικών αποφάσεων με άλλους 
Υπουργούς, Αναπληρωτές Υπουργούς ή Υφυπουργούς, 
καθώς και η έγκριση των γνωμοδοτήσεων του Νομικού 
Συμβουλίου του Κράτους. 

Άρθρο 7 

1. Στα πλαίσια των παραπάνω αρμοδιοτήτων τους, οι 
Υφυπουργοί είναι αρμόδιοι για την έγκριση της σκοπι¬ 
μότητας, όπου απαιτείται από το νόμο, καθώς και για 
όλα τα συναφή προς τις αρμοδιότητες αυτές οικονομικά 
θέματα και ιδίως: 

α. Για την υπογραφή αποφάσεων έγκρισης, ανάληψης 
και διάθεσης πιστώσεων, πράξεων αναγνώρισης δαπα¬ 
νών προς έκδοση χρηματικών ενταλμάτων προπληρω¬ 
μής σε εκτέλεση του τακτικού προϋπολογισμού μέχρι 
και του ποσού των δύο εκατομμυρίων διακοσίων χιλι¬ 
άδων ευρώ (2.200.000 €) και των ειδικών λογαριασμών 
μέχρι και του ποσού των δύο εκατομμυρίων διακοσίων 
χιλιάδων ευρώ (2.200.000 €) σύμφωνα με τις ισχύουσες 
διατάξεις. 

β. Για την κίνηση των τραπεζικών λογαριασμών και 
την έκδοση τραπεζικών επιταγών του ποσού του εδα¬ 
φίου α. 

γ. Γ ια την υπογραφή εντολών χρηματοδότησης των 
λογαριασμών έργων του Προγράμματος Δημοσίων 
Επενδύσεων και εντολών μεταφοράς ή ανάκλησης πι¬ 
στώσεων των λογαριασμών αυτών ποσού του εδαφίου 
α. 

δ. Για την υπογραφή αποφάσεων και εντολών που 
αφορούν δαπάνες, εγκρίσεις, προκηρύξεις δημοσίων 
διαγωνισμών και συμβάσεις, καθώς και για κάθε σχετική 
με το θέμα απόφαση, ποσού μέχρι δύο εκατομμυρίων 
διακοσίων χιλιάδων ευρώ (2.200.000 €). 

Άρθρο 8 

1. Οι αρμοδιότητες του άρθρου 4, παρ. 1, εδάφιο α' και 
εδάφιο β' περ. ί και ϋ μπορεί να ασκούνται παράλληλα 
και από τον Υπουργό. 

2. Οι αρμοδιότητες του άρθρου 5, παρ. 1 εδάφιο β' 
και παρ. 2 μπορεί να ασκούνται παράλληλα και από 
τον Υπουργό. 

3. Οι αρμοδιότητες του άρθρου 6 μπορεί να ασκούνται 
παράλληλα και από τον Υπουργό. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 4 Οκτωβρίου 2007 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 


Αριθμ. Γ.Π.οικ.125558 (3) 

Μεταβίβαση αρμοδιοτήτων και του δικαιώματος υπο¬ 
γραφής εγγράφων «Με εντολή Υπουργού» στους Γ ε¬ 
νικούς Γραμματείς του Υπουργείου Υγείας και Κοι¬ 
νωνικής Αλληλεγγύης. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη τις διατάξεις: 

1. Του π.δ. 63/2005 (ΦΕΚ 98/Α') «Κωδικοποίηση της Νο¬ 
μοθεσίας για την Κυβέρνηση και Κυβερνητικά Όργανα», 
ιδίως το άρθρο 54. 

2. Του άρθρου 81 παρ. 1 του ν. 1892/1990 (ΦΕΚ ΙΟΙ/Α') 
«Για τον εκσυγχρονισμό και την ανάπτυξη και άλλες 
διατάξεις». 

3. Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (Α' 98). 

4. Του π.δ. 68/1987 (ΦΕΚ 39/Α') «Σύσταση της Γενικής 
Γραμματείας Πρόνοιας στο Υπουργείο Υγείας, Πρόνοιας 
και Κοινωνικών Ασφαλίσεων», όπως τροποποιήθηκε και 
συμπληρώθηκε με το π.δ. 49/1989 (ΦΕΚ 23/Α'). 

5. Του π.δ. 95/2000 (ΦΕΚ 76/Α') «Οργανισμός του 
Υπουργείου Υγείας και Πρόνοιας», όπως έχει τροπο¬ 
ποιηθεί και ισχύει σήμερα. 

6. Του π.δ. 206/2007 (ΦΕΚ 232Α') «Διορισμός Υπουργών 
και Υφυπουργών». 

7. Των υπ’ αριθμ. ΔΥ1α/Γ.Π.123506/3.10.2007, ΔΥΙα/Γ.Π. 
123505/3.10.2007 και ΔΥ1α/Γ.Π.123502/ 3.10.2007 κοι¬ 
νών αποφάσεων του Πρωθυπουργού και του Υπουρ¬ 
γού Υγείας και Κοινωνικής Αλληλεγγύης, (ΦΕΚ 421/ 
ΥΟΔΔ/3.10.2007) περί διορισμού Γενικού Γραμματέα, 
Γενικού Γραμματέα Πρόνοιας και Γενικού Γραμματέα 
Δημόσιας Υγείας. 

8. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού. 

9. Την ανάγκη εύρυθμης και αποδοτικής λειτουργίας 
των Υπηρεσιών του Υπουργείου και την ταχεία διεκπε¬ 
ραίωση των υποθέσεων που έχουν ανατεθεί σε αυτές, 
αποφασίζουμε: 

Α. ΑΡΜΟΔΙΟΤΗΤΕΣ ΓΕΝΙΚΟΥ ΓΡΑΜΜΑΤΕΑ 
Άρθρο 1 

Γ ενικές αρμοδιότητες 

Ο Γενικός Γραμματέας του Υπουργείου προΐσταται 
αμέσως μετά τον Υπουργό και τους Υφυπουργούς όλων 
των υπηρεσιών του Υπουργείου εκτός της Γ ενικής Γ ραμ¬ 
ματείας Πρόνοιας (π.δ. 68/1987, ΦΕΚ39/Α'), της Γενικής 
Γ ραμματείας Δημόσιας Υγείας και της Ειδικής Γ ραμμα¬ 
τείας Ψυχικής Υγείας και Κοινωνικής Ένταξης. 

Προσυπογράφει όλα τα έγγραφα, που υπογράφει ο 
Υπουργός και ασκεί ειδικότερα τις αρμοδιότητες, που 
ορίζονται στα παρακάτω άρθρα. 

Αρθρο 2 

Μεταβίβαση αρμοδιοτήτων σε 
αντικείμενα Υπηρεσιών - Εξαιρέσεις 

1) Στο Γενικό Γραμματέα του Υπουργείου μεταβιβά¬ 
ζονται οι ακόλουθες αρμοδιότητες: 

(α) Από τη Γ ενική Διεύθυνση Διοικητικής Υποστήριξης 
και Τεχνικών Υποδομών, οι κατωτέρω Διευθύνσεις: 

(αα) Διεύθυνση Προμηθειών ( ΔΥ6) 

(αβ) Διεύθυνση Διεθνών Σχέσεων (ΔΥ7) 

(αγ) Διεύθυνση Τεχνικών Υπηρεσιών (ΔΥ8) 

(β) Από τη Διεύθυνση Προγραμματισμού και Παρα¬ 
κολούθησης Προγραμμάτων (ΑΥ1), οι Υπηρεσίες που 
υπάγονται απευθείας στον Υπουργό. 

(γ) Τα τμήματα α (ΥΙΟα) και β (ΥΙΟβ) της Διευθύνσεως 
Προσωπικού Νομικών Προσώπων (ΥΙΟ), με παράλληλη 
συναρμοδιότητα του Γενικού Γραμματέα Δημόσιας 
Υγείας. 

2) Από τις αρμοδιότητες των περ. α, β και γ της προ- 
ηγουμένης παραγράφου εξαιρούνται όσες αφορούν: 

(α) στον διορισμό των Διοικήσεων εποπτευόμενων 
Νομικών Προσώπων 

(β) στην συνυπογραφή πράξεων για τις οποίες έχει 
αρμοδιότητα και άλλος ή και άλλοι Υπουργοί ή Υφυ¬ 
πουργοί. 

( γ) σε θέματα γενικότερης σημασίας. 

Άρθρο 3 

Δικαίωμα υπογραφής εγγράφων 
«Με εντολή Υπουργού» 

1.0 Γ ενικός Γ ραμματέας του Υπουργείου έχει δικαίωμα 
υπογραφής των εγγράφων που αφορούν τις αρμοδιότη¬ 
τες που διατηρεί ο Υπουργός, εκτός όσων εξαιρούνται 
ρητώς με την παρ. 4 του παρόντος άρθρου για τα οποία 
ο Υπουργός έχει αποκλειστικό δικαίωμα υπογραφής κα¬ 
θώς και όσων αφορούν θέματα για τα οποία έχει δοθεί 
δικαίωμα υπογραφής με «εντολή Υπουργού» στον Γ ενικό 
Γ ραμματέα Πρόνοιας, στον Γ ενικό Γ ραμματέα Δημόσιας 
Υγείας, στον Ειδικό Γ ραμματέα Ψυχικής Υγείας ή άλλα 
όργανα της Διοίκησης (Γενικούς Διευθυντές, Διευθυντές, 
Προϊσταμένους Τμημάτων). 

2. Ειδικότερα ο Γενικός Γραμματέας του Υπουργεί¬ 
ου έχει δικαίωμα υπογραφής όλων των εγγράφων που 
αφορούν τις ακόλουθες αρμοδιότητες: 

1. Την έγκριση προϋπολογισμού, απολογισμού και ισο¬ 
λογισμού των Νομικών Προσώπων, που εποπτεύονται 
από την Κεντρική Υπηρεσία του Υπουργείου, πλην αυ¬ 
τών του Τομέα Πρόνοιας. 

2. Τα ερωτήματα στο Εθνικό Συμβούλιο Δημόσιας 
Υγείας (Ε.ΣΥ.Δ.Υ.) και στο Κεντρικό Συμβούλιο Υγείας 
(ΚΕ.Σ.Υ.) για γνωμοδότηση, γενικότερης και καθοριστι¬ 
κής σημασίας. 

3. Την αποδοχή ή μη της γνωμοδότησης του ΚΕ.Σ.Υ. 
για έγκριση χορήγησης εκπαιδευτικών αδειών. 

4. Τις αποφάσεις διορισμών γιατρών του Ε.Σ.Υ. των 
περιπτώσεων του άρθρου 69 παρ. 5 του ν. 2071/1992 και 
εκείνων για τις οποίες διαπιστώνεται διαφωνία της υπη¬ 
ρεσίας για λόγους νομιμότητας του σχετικού πρακτικού 
επιλογής του αρμόδιου Συμβουλίου Επιλογής Διευθυ¬ 
ντών Ιατρών Ε.Σ.Υ. και των Περιφερειακών Συμβουλίων 
Επιλογής Επιμελητών Ιατρών Ε.Σ.Υ. 

5. Τις αποφάσεις μεταθέσεων, αποσπάσεων γιατρών 
Ε.Σ.Υ. 

6. Τις αποφάσεις ανακλήσεων διορισμών γιατρών 
Ε.Σ.Υ. 

7. Τα ερωτήματα προς τα Υπηρεσιακά Συμβούλια γι¬ 
ατρών Ε.Σ.Υ. σε διαθεσιμότητα 

8. Την παροχή στοιχείων σε διεθνείς οργανισμούς, που 
αφορούν την άσκηση της πολιτικής της Κυβερνήσεως 
επί αντικειμένων του Υπουργείου. 

9. Τις αποφάσεις έγκρισης συμμετοχής υπαλλήλων σε 


συνέδρια, σεμινάρια, επιτροπές, συναντήσεις και ομάδες 
εργασίας του εξωτερικού. 

10. Τον προγραμματισμό εκπαιδευτικών προγραμμά¬ 
των. 

11. Την εκτέλεση έργων, αγορά και πώληση ακινήτων, 
εκχώρηση περιουσιακών στοιχείων από Ειδικά Αναγνω¬ 
ρισμένα Φιλανθρωπικά Σωματεία, των οποίων η λειτουρ¬ 
γία εκτείνεται σε περισσότερους από ένα Νομό. (Άρθρο 
21, παρ. 1, ν.δ. 1111/1972, ΦΕΚ 23 Α). 

12. Την παραχώρηση κατά χρήση, δωρεάν, ακινήτων 
κυριότητας του Υπουργείου Υγείας, σε Ν.Π.Δ.Δ. και Ι.Δ., 
που επιδιώκουν σκοπούς αρμοδιότητος του Υπουργείου 
Υγείας και Πρόνοιας (Αρθρο 1 ν.δ. 853/1971, ΦΕΚ 54/Α'). 

13. Την παραχώρηση, κατά χρήση ή κυριότητα, των 
εναπομεινάντων ακινήτων οικοπέδων κ.λπ., προερχο- 
μένων από προσφυγικούς Συνοικισμούς μετά γνώμη 
του Συμβουλίου Κοινωνικής Κατοικίας και Αξιοποίησης 
Περιουσίας, ως και κοινωφελείς παραχωρήσεις (Αρθρο 
1, παρ. 1 και 2, ν. 543/1977, ΦΕΚ 43/Α' και άρθρο 66, β.δ. 
330/1960, ΦΕΚ 69/Α'). 

14. Την έγκριση σκοπιμότητας μίσθωσης ακινήτων, 
ιδιοκτησίας Ν.Π.Δ.Δ., εποπτευομένων από το Υπουργείο 
(Αρθρο 26 παρ. 23, π.δ. 715/1979, ΦΕΚ 212/Α') εκμίσθωσης 
ακινήτων (Άρθρο 38, π.δ. 715/1979), αγοράς ακινήτων 
(Αρθρο 50, π.δ. 715/1979), εκποίησης ακινήτων (Αρθρο 
59, π.δ. 715/1979), αντιπαροχής και ανταλλαγής ακινή¬ 
των (Αρθρο 64, παρ. 3, π.δ. 715/1979), εκμίσθωσης και 
εκποίησης κινητών πραγμάτων (Αρθρο 65, παρ. 1, π.δ. 
715/1979). 

15. Την έγκριση κτιριολογικών προγραμμάτων για εκ¬ 
πόνηση μελετών αρμοδιότητας του Υπουργείου. 

16. Την έγκριση αποφάσεων των Δ.Σ. των ΔΥΠΕ και 
Αποκεντρωμένων Ανεξάρτητων Υπηρεσιακών μονάδων 
αυτού, των ΝΠΔΔ άρθρου 13 παρ. 10 ν. 2889/2001 (ΦΕΚ 
37/Α') του τομέα Υγείας και Πρόνοιας για ανάθεση εκ¬ 
πόνησης μελετών κτιριακών έργων εγκαταστάσεων 
από ιδιώτες μελετητές με τη διαδικασία του ν. 716/1977 
άρθρο 1 παρ. 4, του ν. 3164/2003 (ΦΕΚ 176/Α') και των 
εκτελεστικών αυτού διαταγμάτων του Β.Δ. 30/6 6.7.1954 
και άρθρο 5 του κανονισμού ΕΔ2α/02/127/913 (ΦΕΚ 22/ 
Β/17.1.1984), όπως τροποποιήθηκε με την υπ’ αριθμ. Εΐβ/ 
οικ.1961/25.5.1998 (ΦΕΚ 576/Β') κοινή υπουργική απόφαση 
και συμπληρώθηκε με τις διατάξεις του άρθρου 18 παρ. 
β ν. 3209/2003 (ΦΕΚ 304/Α'). 

17. Την έγκριση μελετών κτιριακών εγκαταστάσεων 
αρμοδιότητος της Υπηρεσίας με προϋπολογισμό έργου 
πάνω από 205.429,20 Ευρώ π.δ. 470/1983 άρθρο μόνο 
παρ. Γ2, 3, 4. 

18. Τ ις ειδικές αιτήσεις θεραπείας Εργων Μελετών βά¬ 
σει των διατάξεων του άρθρου 12 παρ. 10 του ν. 1418/1984 
(ΦΕΚ 23 Α) και του άρθρου 54 παρ. 1 του ν. 2519/1997 
(ΦΕΚ 165/Α') για τα έργα, ως και του ν. 716/1977 για τις 
μελέτες. 

19. Τις αποφάσεις ανάθεσης στους οικείους Νομάρχες 
ή Γεν. Γραμματείς Περιφέρειας, αρμοδιότητας έγκρισης 
μελέτης έργων του Υπουργείου και ΝΠΔΔ τομέα Υγείας 
και Πρόνοιας, με βάση το άρθρο 21 ν. 1579/1985, ΦΕΚ 
217/Α' και άρθρο 30 ν. 2646/1998, ΦΕΚ 236/Α'). 

20. Την έγκριση έργων κοινής ή προς εξυπηρέτηση σκο¬ 
πού κοινής ωφέλειας (άρθρο 90 παρ. 1 ν. 2039/1939). 

21. Την έγκριση αποφάσεων Δ.Σ. του ΟΚΑΝΑ, που αφο¬ 
ρούν αγορές, ενοικιάσεις, μισθώσεις και τεχνικά θέματα 
(Αρθρο 6 παρ. 1 ν. 2256/1994, ΦΕΚ 196/Α'). 

22. Την παραχώρηση, κατά χρήση ή κυριότητα, κτιρίων 
Νοσηλευτικών Ιδρυμάτων σε άλλα Νοσηλευτικά Ιδρύμα¬ 
τα, Ο.Τ.Α ή στο Δημόσιο για κάλυψη αναγκών μονάδων 
ΕΣΥ ή άλλους κοινωφελείς σκοπούς (άρθρο 22 παρ. 2 
ν. 1579/1985, ΦΕΚ 27/Α'). 

23. Την παραχώρηση κατά χρήση ή κυριότητα ακινή¬ 
των του Δημοσίου ή ΝΠΔΔ σε Νομαρχιακές Αυτοδιοι¬ 
κήσεις (άρθρο 26 παρ. 5 ν. 2218/1994, ΦΕΚ 90/Α') ή σε 
Ο.Τ.Α. (π.δ. 410/1995 άρθρο 260 (άρθρο 243 π.δ. 323/1989) 
παρ. 1 (ΦΕΚ 231/Α'). 

24. Την πρόταση προς το Υπουργείο Οικονομίας και 
Οικονομικών ή τις αρμόδιες κατά τόπους Κτηματικές 
Υπηρεσίες για κήρυξη απαλλοτρίωσης ή άρση από την 
αλλοτρίωση εκτάσεως ήδη απαλλοτριωμένης. 

25. Τον ορισμό αρμόδιων οργάνων περιφέρειας (Προ- 
ϊσταμένης Αρχής Δ/νουσας Υπηρεσίας Τεχνικού Συμ¬ 
βουλίου) έργων αρμοδιότητας Δ.Υ.Π.Ε. ή άλλων ΝΠΔΔ 
εποπτευομένων από το Υπουργείο Υγείας και Κοινω¬ 
νικής Αλληλεγγύης (άρθρο 18 παρ. α ν. 3209/2003, ΦΕΚ 
304/Α'). 

26. Την εκμετάλλευση και γενικά την αξιοποίηση (π.χ. 
εκμίσθωση, εκποίηση, παραχώρηση κ.λπ.) της ακίνητης 
περιουσίας του ΕΟΚΦ που περιήλθε στην κυριότητα 
του Υπουργείου με τις διατάξεις του άρθρου 21 παρ. 8 
του ν. 3172/2003 (ΦΕΚ 197/Α'), ομοίως και των περιουσι¬ 
ακών στοιχείων του ΝΠΔΔ Ανωτέρα Σχολή Επισκεπτρι- 
ών Αδελφών και Νοσοκόμων «Αμαλία Φλέμινγκ» (ΜΤΕΝ 
Σχολή Αθηνών), που περιήλθε στο Ελληνικό Δημόσιο με 
το άρθρο 31 του ν. 3204/2003 (ΦΕΚ 296/Α'). 

27. Τις αποφάσεις για την ανάθεση χωρίς διαπραγμα¬ 
τεύσεις (απευθείας) και τη σύναψη σύμβασης προμήθει¬ 
ας προϊόντων, παροχής υπηρεσιών ή εκτέλεσης έργων, 
μέχρι του ποσού που ισχύει κάθε φορά (άρθρο 83 παρ. 1 
εδ. Α του ν. 2362/1995 και άρθρο 2 παρ. 5 του ν. 2286/1995 
και η υπ’ αριθμ. 2/45564/0026/2001 απόφαση). 

28. Την έγκριση σκοπιμότητας για σύναψη συμβά¬ 
σεων εκτέλεσης έργου της καθαριότητας κτιριακών 
εγκαταστάσεων και παραρτημάτων των Υπηρεσιών του 
Υπουργείου υπό τους όρους και προϋποθέσεις του άρ¬ 
θρου 37 του ν. 2072/1992 (ΦΕΚ 125/Α) και της υπ’ αριθμ. 
ΔΙΠΙΔΔ/Ε3/23/22.9.1992 εγκυκλίου του Υπουργείου Προ¬ 
εδρίας της Κυβέρνησης μέχρι του ποσού, που κάθε 
φορά ορίζεται από τις κείμενες διατάξεις ότι απαιτείται 
διενέργεια πρόχειρου διαγωνισμού. 

29. Τις αποφάσεις ή έγγραφα για θέματα στα οποία 
συμπράττουν διαφορετικές Γενικές Διευθύνσεις του 
Υπουργείου. 

30. Τις αποφάσεις κατακύρωσης διαγωνισμών για 
προμήθεια ειδών και παροχής υπηρεσιών. 

31. Τις ματαιώσεις διαγωνισμών και την προμήθεια 
των ειδών με διαπραγμάτευση ή διαπραγμάτευση χωρίς 
διαγωνισμό. 

32. Την κήρυξη προμηθευτή εκπτώτου και την προμή¬ 
θεια του είδους σε βάρος του με οποιοδήποτε τρόπο. 

33. Τις οριστικές ανακοινώσεις ανάθεσης μετά από 
διαπραγμάτευση σε εκτέλεση σχετικών αποφάσεων. 

34. Τις οριστικές ανακοινώσεις κατακυρώσεων σε 
εκτέλεση σχετικών αποφάσεων. 

35. Την υπογραφή συμβάσεων προμήθειας ειδών και 
παροχής υπηρεσιών. 

3. Τα έγγραφα για τα οποία ο Γενικός Γραμματέας 
έχει δικαίωμα υπογραφής «Με εντολή Υπουργού» σύμ¬ 
φωνα με την προηγούμενη παράγραφο, υπογράφονται 


και από τον Υπουργό, εφόσον κρίνει ότι αφορούν ζη¬ 
τήματα γενικότερης σημασίας. 

4. Εξαιρούνται του δικαιώματος υπογραφής «Με εντο¬ 
λή Υπουργού» τα έγγραφα τα οποία αφορούν : 

(α) στην άσκηση νομοθετικής πρωτοβουλίας, περιλαμ- 
βανομένης της πρότασης έκδοσης π.δ. και Κανονιστικών 
Αποφάσεων. 

(β) στην έκδοση πράξεων για τα οποία απαιτείται 
συνυπογραφή συναρμόδιων Υπουργών ή Υφυπουργού. 

(γ)στην διεθνή εκπροσώπηση του Υπουργείου Υγείας 
και Κοινωνικής Αλληλεγγύης και στις διεθνείς σχέσεις 
της χώρας 

(δ) στην επικοινωνία με το Γραφείο του Πρωθυπουρ¬ 
γού ή κυβερνητικά όργανα, Υπουργούς και Υφυπουρ¬ 
γούς. 

(ε) στον διορισμό ή στην ανάκληση μελών Διοίκησης 
φορέων εποπτευόμενων από το Υπουργείο Υγείας και 
Κοινωνικής Αλληλεγγύης. 

(στ) στις πράξεις έγκρισης σκοπιμότητας δαπάνης για 
ποσό μεγαλύτερο των σαράντα πέντε χιλιάδων (45.000 
€) Ευρώ. 

(ζ) στις πράξεις αναγνώρισης, έγκρισης, εντολής, διε¬ 
νέργειας δαπάνης και έκδοσης εντάλματος πληρωμής 
για ποσό μεγαλύτερο των σαράντα πέντε χιλιάδων 
(45.000 €) Ευρώ. 

Άρθρο 4 

Συναρμοδιότητα υπογραφής 
Κοινών Αποφάσεων Υπουργείων 

Ο Γ ενικός Γ ραμματέας του Υπουργείου έχει συναρ¬ 
μοδιότητα υπογραφής κοινών αποφάσεων Υπουργείων 
για θέματα της αρμοδιότητας του. 

Β. ΑΡΜΟΔΙΟΤΗΤΕΣ ΓΕΝΙΚΟΥ ΓΡΑΜΜΑΤΕΑ ΠΡΟΝΟΙΑΣ 

Αρθρο 5 

Μεταβίβαση δικαιώματος υπογραφής εγγράφων 
«με εντολή Υπουργού» 

Ο Γ ενικός Γ ραμματέας Πρόνοιας έχει δικαίωμα υπο¬ 
γραφής εγγράφων «με εντολή Υπουργού» για τα εξής 
θέματα της Γ ενικής Γ ραμματείας Πρόνοιας: 

Την έγκριση προϋπολογισμού, απολογισμού και ισο¬ 
λογισμού των Νομικών Προσώπων του Τομέα Πρόνοι¬ 
ας, που εποπτεύονται από την Κεντρική Υπηρεσία του 
Υπουργείου. 

Αρθρο 6 

Ο Γ ενικός Γ ραμματέας της Γ ενικής Γ ραμματείας Πρό¬ 
νοιας προσυπογράφει, τις αποφάσεις που αναφέρονται 
σε οικονομικά θέματα και θέματα κατάστασης προ¬ 
σωπικού και αφορούν τα Νομικά Πρόσωπα του Τομέα 
Πρόνοιας. 

Άρθρο 7 

Συναρμοδιότητα υπογραφής κοινών αποφάσεων 

Ο Γ ενικός Γ ραμματέας της Γ ενικής Γ ραμματείας Πρό¬ 
νοιας έχει συναρμοδιότητα υπογραφής κοινών αποφά¬ 
σεων Υπουργείων για τα θέματα του Τομέα Πρόνοιας, 
σύμφωνα με τις κείμενες διατάξεις. 

Άρθρο 8 

Ο Γ ενικός Γ ραμματέας Πρόνοιας ασκεί το σύνολο των 
αρμοδιοτήτων που έχουν ανατεθεί με με τις ισχύουσες 
διατάξεις στον Ειδικό Γραμματέα Ψυχικής Υγείας και 

Κοινωνικής Ένταξης μέχρι την πλήρωση της θέσης του 
Ειδικού Γραμματέα. 

Γ. ΑΡΜΟΔΙΟΤΗΤΕΣ ΓΕΝΙΚΟΥ ΓΡΑΜΜΑΤΕΑ 
ΔΗΜΟΣΙΑΣ ΥΓΕΙΑΣ 

Άρθρο 9 

Γ ενικές Αρμοδιότητες 

1. Ο Γενικός Γραμματέας της Γενικής Γραμματείας 
Δημόσιας Υγείας εισηγείται για την χάραξη και την 
εφαρμογή της κυβερνητικής επιλογής στον τομέα της 
δημόσιας υγείας και έχει αρμοδιότητα για την Γενική 
Διεύθυνση Δημόσιας Υγείας, τις Δ/νσεις και αυτοτελή 
τμήματα που την συγκροτούν όπως αυτές καθορίζονται 
από τον Οργανισμό του Υπουργείου Υγείας και Κοι¬ 
νωνικής Αλληλεγγύης (π.δ. 95/2000) και τον υπ’ αριθμ. 
3370/2005 νόμο με τίτλο «Οργάνωση και λειτουργία των 
υπηρεσιών δημόσιας υγείας και λοιπές διατάξεις». 

2. Ασκεί την εποπτεία, τον έλεγχο και τον συντονισμό 
στα Δίκτυα Δημόσιας Υγείας, στις Περιφερειακές Διευ¬ 
θύνσεις Δημόσιας Υγείας, στα Περιφερειακά Συμβούλια 
Δημόσιας Υγείας, στους Τομείς Δημόσιας Υγείας, στις 
Διευθύνσεις Δημόσιας Υγείας των Νομαρχιακών Αυτοδι¬ 
οικήσεων και των Δημοτικών ή Κοινοτικών Υπηρεσιών που 
ασκούν δραστηριότητες δημόσιας υγείας, το Αεροϋγειο- 
νομείο, το Σώμα Λειτουργών Δημόσιας Υγείας και όλους 
εν γένει τους φορείς που υπόκεινται στο Υπουργεία Υγεί¬ 
ας και Κοινωνικής Αλληλεγγύης και άπτονται θεμάτων 
που αφορούν στον τομέα της δημόσιας υγείας. 

3. Ο Γ ενικός Γ ραμματέας Δημόσιας Υγείας προΐσταται 
της Γενικής Γραμματείας Δημόσιας Υγείας συντονίζει 
τη λειτουργία της και είναι υπεύθυνος για την ποιότητα 
του έργου της και την αποδοτικότητα της. 

Άρθρο 10 

Μεταβίβαση αρμοδιοτήτων σε 
αντικείμενα Υπηρεσιών - Εξαιρέσεις 

1) Στο Γ ενικό Γ ραμματέα Δημόσιας Υγείας μεταβιβά¬ 
ζονται οι αρμοδιότητες των κατωτέρω Διευθύνσεων 
της Γενικής Διεύθυνσης Διοικητικής Υποστήριξης και 
Τεχνικών Υποδομών: 

(α) Διεύθυνση Προσωπικού (ΔΥ1) 

(β) Διεύθυνση Εκπαίδευσης καιΈρευνας (ΔΥ2) 
(γ)Διεύθυνση Οργάνωσης και Ποιότητας Υπηρεσιών 
και Πληροφορικής (ΔΥ3) 

(δ) Διεύθυνση Οικονομικού ( ΔΥ5) 

(ε) Τμήματα α (ΥΙΟα) και β (ΥΙΟβ) της Διεύθυνσης Προ¬ 
σωπικού Νομικών Προσώπων (Υ10), με παράλληλη συναρ- 
μοδιότητα του Γ ενικού Γ ραμματέα του Υπουργείου. 

2) Από τις αρμοδιότητες της προηγουμένης παραγρά¬ 
φου εξαιρούνται όσες αφορούν: 

(α) στον διορισμό των Διοικήσεων εποπτευόμενων 
Νομικών Προσώπων 

(β) στην συνυπογραφή πράξεων για τις οποίες έχει 
αρμοδιότητα και άλλος ή και άλλοι Υπουργοί ή Υφυ¬ 
πουργοί. 

(γ) σε θέματα γενικότερης σημασίας. 

Αρθρο 11 

Μεταβίβαση δικαιώματος υπογραφής εγγράφων 
«Με εντολή Υπουργού» 

1. Ο Γενικός Γραμματέας Δημόσιας Υγείας έχει δι¬ 
καίωμα υπογραφής «με εντολή Υπουργού» όλων των 
εγγράφων που αφορούν: 


(α) τα ακόλουθα Τμήματα της Διεύθυνσης Νομικών 
Προσώπων (Υ10): 

(αα) Τμήμα (ΥΙΟγ) Γ ιατρών Υπόχρεων Υπηρεσίας Υπαί¬ 
θρου. 

(ββ) Τμήμα (ΥΙΟδ) Ειδικευόμενων Γιατρών. 

(β) τις ακόλουθες Διευθύνσεις και Τμήματα της Γενι¬ 
κής Διεύθυνσης Δημόσιας Υγείας (ΔΥΓ): 

(βα) Διεύθυνση Δημόσιας Υγιεινής (ΔΥΓ1). 

(ββ) Διεύθυνση Υγειονομικής Μηχανικής και Υγιεινής 
Περιβάλλοντος (ΔΥΓ2). 

(βγ) Διεύθυνση Φαρμάκων και Φαρμακείων (ΔΥΓ3). 

(βδ) Τμήμα Εξαρτησιογόνων Ουσιών. 

2. Έχει αρμοδιότητα για θέματα των συναρμοδίων 
υπηρεσιών, οργανισμών και άλλων φορέων του Δημο¬ 
σίου, του ευρύτερου Δημοσίου Τομέα, Περιφερειών, 
Τοπικής Αυτοδιοίκησης Α' και Β' βαθμού, ως και αυτών 
του ιδιωτικού τομέα που άπτονται θεμάτων δημόσιας 
υγείας. 

Άρθρο 12 

Συναρμοδιότητα υπογραφής κοινών αποφάσεων 

Ο Γ ενικός Γ ραμματέας της Γ ενικής Γ ραμματείας Δη¬ 
μόσιας Υγείας έχει συναρμοδιότητα υπογραφής κοινών 
αποφάσεων Υπουργείων για τα θέματα του Τομέα Δη¬ 
μόσιας Υγείας, σύμφωνα με τις κείμενες διατάξεις. 

Αρθρο 13 
Εκπροσώπηση 

Ο Γ ενικός Γ ραμματέας Δημόσιας Υγείας εκπροσωπεί 
το Υπουργείο Υγείας και Κοινωνικής Αλληλεγγύης σε 
θέματα δημόσιας υγείας και συνεργάζεται με άλλους 
φορείς όπως ενδεικτικώς το ΕΣΥΔΥ, τον ΕΦΕΤ, την Γ ενι¬ 
κή Γραμματεία Προστασίας Καταναλωτή, τον Συνήγορο 
του Καταναλωτή και κάθε εν γένει αρμόδιο φορέα για 
θέματα δημόσιας υγείας. 

Άρθρο 14 
Τελικές Διατάξεις 

1. Σε κάθε περίπτωση έκδοσης πράξεων, σύμφωνα με 
την απόφαση αυτή, θα πρέπει στο σκεπτικό τους να 
αναγράφεται αυτή η απόφαση. 

2. Οι εξουσιοδοτημένοι με την απόφαση αυτή να υπο¬ 
γράφουν «με εντολή Υπουργού» δύνανται να ενημερώ¬ 
νουν τα ανώτερα κλιμάκια για κάθε σοβαρό κατά την 
κρίση τους θέμα. 

3. Από τη δημοσίευση της απόφασης αυτής καταρ- 
γείται κάθε άλλη προηγούμενη που ρυθμίζει όμοια θέ¬ 
ματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 2007 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. 8470 (4) 

Έγκριση συμβάσεων μίσθωσης έργου για τα Κέντρα 
Εξυπηρέτησης Πολιτών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του άρθρου 6 του ν. 2527/1997 καθώς 
και όμοιες του ν. 1735/1987 και του ν. 2307/1995. 

2. Τις διατάξεις της παρ. 1 του άρθρου 15 του ν. 
3260/2004 (ΦΕΚ 151/Α/6.8.2004) με τις οποίες ορίζεται 
ότι «για τις ανάγκες λειτουργίας των Κ.Ε.Π. επιτρέπε¬ 
ται η απασχόληση φυσικών προσώπων με συμβάσεις 
μίσθωσης έργου, για τις οποίες ισχύουν οι κείμενες 
διατάξεις, χωρίς να απαιτούνται οι προϋποθέσεις της 
Π.Υ.Σ. 55/1998». 

3. Το υπ’ αριθμ. ΔΟΛΚΕΠ/Φ 12/7/24316/14.9.2007 έγγρα¬ 
φο του ΥΠ.ΕΣ.Δ.Δ.Α, το οποίο αποτελεί ορθή επανάληψη 
του πίνακα κατανομής συμβάσεων μίσθωσης έργου στα 
ΚΕΠ των ΟΤΑ Α' και Β' βαθμού (ο οποίος ενσωμα¬ 
τώνεται στο υπ’ αριθμ. ΔΟΛΚΕΠ/Φ4/231/17998/11.7.2007) 
έγγραφο. Με την ορθή επανάληψη του πίνακα κατανο¬ 
μής, προστίθενται δύο (2) συμβάσεις μίσθωσης έργου 
6μηνης διάρκειας στο ΚΕΠ του Δήμου Παξών Ν. Κέρκυ¬ 
ρας, στο οποίο λήγουν οι συμβάσεις μίσθωσης έργου 
κατά το χρονικό διάστημα από 1.8.2007 έως 31.8.2007, 
αποφασίζουμε: 

Εγκρίνουμε τη σύναψη σύμβασης μίσθωσης έργου στο 
Δήμο Παξών Ν. Κέρκυρας για 2 άτομα. 

Τα παραπάνω άτομα θα απασχοληθούν στο έργο της 
λειτουργίας των Κέντρων Εξυπηρέτησης Πολιτών για 
χρονικό διάστημα έως 6 μήνες και με τον όρο ότι οι 
συμβάσεις λήγουν αυτοδίκαια από την χρονική στιγμή 
που θα στελεχωθεί το Κ.Ε.Π. με μόνιμο προσωπικό. Μετά 
την ανάληψη υπηρεσίας με την ορκωμοσία των υπαλ¬ 
λήλων των ΚΕΠ, δε θα συναφθούν νέες συμβάσεις με 
άλλα φυσικά πρόσωπα για το υπόλοιπο, ανεκτέλεστο 
χρονικό διάστημα των συμβάσεων. 

Σε περίπτωση αποχώρησης, παραίτησης, διακοπής 
κλπ της σύμβασης μίσθωσης έργου με πρωτοβουλία 
του συμβασιούχου, δεν θα συναφθεί νέα σύμβαση με 
νέο άτομο, ΧΩΡΙΣ ΤΗΝ ΠΡΟΗΓΟΥΜΕΝΗ ΕΝΗΜΕΡΩΣΗ 
ΚΑΙ ΕΓΚΡΙΣΗ ΤΗΣ ΔΟΛΚΕΠ/ΥΠ.ΕΣ.Δ.Δ.Α. Σε διαφορετική 
περίπτωση το ΥΠ.ΕΣ.Δ.Δ.Α. δε θα κάνει δεκτή τη νέα 
σύμβαση αλλά και δε θα τη χρηματοδοτήσει. 

Οι ανωτέρω όροι θα πρέπει να περιληφθούν τόσο στις 
κανονιστικές αποφάσεις σας όσο και στη σύμβαση που 
θα ακολουθήσει. 

Από τις διατάξεις της απόφασης μας αυτής προκα- 
λείται δαπάνη € 12.000 περίπου η οποία θα βαρύνει τον 
προϋπολογισμό του Δήμου Παξών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 24 Σεπτεμβρίου 2007 

Ο Γενικός Γραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 

-♦- 

Αριθμ. 5034+4623 (5) 

Συγκρότηση της Επιτροπής του άρθρου 8 του ν. 3463/ 
2006 (Δ.Κ.Κ.) Για την Ονομασία και Μετονομασία Οι¬ 
κισμών, Συνοικιών, Οδών και Πλατειών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1- Τις διατάξεις των άρθρων 1-6 του ν. 2503/1997 «Δι¬ 
οίκηση, Οργάνωση, Στελέχωση της Περιφέρειας και 
άλλες διατάξεις». 

2. -Τις διατάξεις του άρθρου 8 του ν. 3463/2006 (ΦΕΚ 
Α' 114/2006) 

3. -Το υπ’ αριθμ. 706/8.8.2007 έγγραφο της ΤΕΔΚ-ΚΙ 


Κεφαλονιάς και Ιθάκης με το οποίο ορίζονται οι εκπρό¬ 
σωποι της στην εν λόγω Επιτροπή. 

4.-Το υπ’ αριθμ. 2808/19.7.2007 έγγραφο της Δ/νσης 
Δ/θμιας Εκπ/σης Ν. Κεφ/νίας με το οποίο ορίζονται οι 
Εκπαιδευτικοί οι οποίοι θα συμμετέχουν στην εν λόγω 
Επιτροπή, αποφασίζουμε: 

Συγκροτούμε την προβλεπόμενη από το άρθρο 8 του 
ν. 3463/2006 (Δ.Κ.Κ.) Επιτροπή, για την Ονομασία και 
Μετονομασία Οικισμών, Συνοικιών, Οδών και Πλατειών 
Ν. Κεφαλληνίας-Ιθάκης από τους κατωτέρω : 

1. - Δ/ντή Τοπικής Αυτοδιοίκησης και Διοίκησης Ν. 
Κεφ/νίας-Ιθάκης ως Πρόεδρο, αναπληρούμενο από τον 
νόμιμο αναπληρωτή του. 

2. - Σαββαόγλου Σάββα Δημοτικό Σύμβουλο Δ. Αργοστο¬ 
λιού ως εκπρόσωπο της ΤΕΔΚ-ΚΙ, αναπληρούμενο από 
τον Παναγή Κοψοχείλη Α/Δήμαρχο Δ. Αργοστολιού. 

3. -Λασκαράτο Γεώργιο Δημοτικό Σύμβουλο Δ. Λειβα- 
θούς ως εκπρόσωπο της ΤΕΔΚ-ΚΙ, αναπληρούμενο από 
την Ζησιμάτου-Λαμπράκη Αικατερίνη επίσης Δημοτικό 
Σύμβουλο Δ. Λειβαθούς. 

4. - Λιονάτου Μαρία , καθηγήτρια -Φιλόλογο του 1ου 
Γ ενικού Λυκείου Αργοστολιού, αναπληρούμενη από την 
Βαρτελάτου Ευτυχία καθηγήτρια της Δ/νσης Δ/θμιας 
Εκπ/σης. 

5. - Γαλιατσάτου Αλίκη, καθηγήτρια - Φιλόλογο του 
2ου Γυμνασίου Αργοστολιού,αναπληρούμενη από την 
Μπερδεμπέ Ειρήνη καθηγήτρια του 2ου Γ ενικού Λυκείου 
Αργοστολιού. 

Γραμματέα της ανωτέρω Επιτροπής ορίζουμε την Πα- 
νταζή Σοφία υπάλληλο ΠΕΙ Διοικητικού Οικονομικού της 
Δ/νσης Τοπ. Αυτ/σης με Βαθμό Δ',αναπληρούμενη από 
την Χαραλαμπίδου Πουλχερία υπάλληλο ΠΕΙ Διοικητι¬ 
κού Οικονομικού της ιδίας Δ/νσης με βαθμό Δ'. 

Έργο της Επιροπής είναι η Ονομασία και η Μετονομα¬ 
σία Οικισμών, Συνοικιών, Οδών και Πλατειών και η λήψη 
απόφασης για τυχόν ενστάσεις που θα ασκηθούν. 

Η απόφαση αυτή της οποίας η ισχύς αρχίζει από της 
κοινοποίησης της στους ενδιαφερομένους σύμφωνα με 
τις διατάξεις του άρθρου 37 του ν. 3200/1955, θα τοιχο- 
κολληθεί στο χώρο ανακοινώσεων της Δ/νσης Τοπ. Αυτ/ 
σης & Δ/σης Κεφ/νίας , όπως προβλέπουν οι διατάξεις 
του άρθρου 5 του ν. 1288/1982 και η κατ’ εξουσιοδότηση 
του εκδοθείσα η υπ’ αριθμ. ΔΙΜΕΔ.Φ.11.3/71/Α 20863/1982 
Κανονιστική απόφαση των Υπ. Προεδρίας της Κυβέρνη¬ 
σης και Εσ/κών (ΦΕΚ 951/19.11.1982 τ. Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 21 Αυγούστου 2007 

Ο Γ ενικός Γ ραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 
-♦- 

Αριθμ. Β131409 (6) 

Μετονομασία της Τοπικής Υπηρεσίας - Γραφείο Εργα¬ 
σίας Αμαλιάδας σε Τοπική Υπηρεσία - Κέντρο Προ¬ 
ώθησης Απασχόλησης Αμαλιάδας. 

Ο ΔΙΟΙΚΗΤΗΣ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1) Τις διατάξεις του ν.δ. 212/1969 «περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού»(ΦΕΚ 112/τ.Α'/14.6.1969). 

2) Τις διατάξεις των άρθρων 14,16, 40, 41 και 42 του β.δ. 
405/1971 «περί Οργανώσεως, συγκροτήσεως και λειτουρ¬ 
γίας των Υπηρεσιών του Οργανισμού Απασχολήσεως 
Εργατικού Δυναμικού» (ΦΕΚ 123/τ.Α'/21.6.1971). 

3) Την υπ’ αριθμ. 100721/19.5.1988 απόφαση του Διοι¬ 
κητή του Ο.Α.Ε.Δ με την οποία συστάθηκε το Γραφείο 
Εργασίας Αμαλιάδας. 

4) Την υπ’ αριθμ. 118522/16.10.1998 απόφαση του Διοι¬ 
κητή του Ο.Α.Ε.Δ με την οποία το Γραφείο Εργασίας 
Αμαλιάδας μετονομάστηκε σε Τοπική Υπηρεσία - Γρα¬ 
φείο Εργασίας Αμαλιάδας, αποφασίζουμε: 


Τροποποιούμε εν μέρει την πιο πάνω απόφαση μας και 
μετονομάζουμε την Τοπική Υπηρεσία - Γ ραφείο Εργασί¬ 
ας Αμαλιάδας σε Τοπική Υπηρεσία - Κέντρο Προώθησης 
Απασχόλησης από 27.9.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 2007 

Ο Διοικητής 
Γ. ΒΕΡΝΑΔΑΚΗΣ 

